Asmara 2 (drama)

Asmara 2 adalah merupakan sebuah drama percintaan dan kekeluargaan yang penuh dengan lonflik kehidupan. Drama bersiri yang diarahkan oleh Heykal Hanafiah ini merupakan kesinambungan kisah dari musim pertama. Dibintangi oleh Shahz Jaszle, Faezah Elai, Faralyna Idris, Marsha Londoh dan ramai lagi.

Sinopsis
Pada musim sebelumnya, Asmara seperti kehilangan semangat dan menjadi murung. Nek Mah sentiasa mengingatkan Asmara tentang tanggungjawabnya kepada Adam (anak Zaliya). Zaliya yang dianggap sudah meninggal dunia sebenarnya berada dalam keadaan koma kerana Sahlan sengaja menyembunyikannya daripada pengetahuan Asmara. Sahlan tidak mahu lagi menyusahkan hidup Asmara sekaligus ingin menyingkirkan Asmara terus daripada kehidupan Zaliya buat selamanya dan enggan mengakui Adam sebagai cucunya.

Selepas tiga bulan, Asmara mengambil keputusan untuk mengahwini Melati atas desakan semua dan demi Adam. Pada hari perkahwinan Asmara dengan Melati, Zaliya sedar dari koma. Zaliya kecewa kerana Asmara menganggapnya sudah mati dan anaknya kini dalam jagaan Asmara. Zaliya memulakan kehidupan baru dengan semangat positif atas bantuan kakaknya, Tria. Zaliya juga telah menukarkan penampilannya serta mengubah identitinya sebagai Suhana agar dia dapat bebas untuk bertemu dan melihat Adam, anaknya yang telah dilahirkan sebelum ini.

Suatu hari, Melati telah terlihat kelibat Zaliya di pusat membeli belah namun Melati tidak berkesempatan untuk bersemuka terus. Namun Melati bertekad untuk merahsiakannya daripada Asmara sehinggalah Asmara sendiri juga telah terserempak dengan Zaliya tetapi Zaliya berjaya memperdaya Asmara dengan berlagak seolah-olah tidak mengenalinya.  Sejak itu, fikiran Asmara terganggu kerana wajah Suhana saling tidak tumpah seperti Zaliya. Manakala Melati yang kini sudah hamil sedar bahawa Asmara masih mencintai Zaliya. Masing-masing sengsara dengan perasaan cinta, cemburu dan prasangka tanpa menyedari muslihat Ferhad yang akan membahayakan nyawa si kecil yang tidak berdosa.

Pelakon
 Shahz Jaszle sebagai Asmara
 Faezah Elai sebagai Zaliya / Suhana
 Faralyna Idris sebagai Melati
 Fezrul Khan sebagai Ferhad
 Fiza Halim sebagai Tria
 Marsha Londoh sebagai Zira
 Hairul Azreen sebagai Fikri
 Marissa Yasmin sebagai Noreen
 Rahim Jailani sebagai Sahlan
 Dian P. Ramlee sebagai Rahayu
 Fauziah Nawi sebagai Nek Mah
 Syed Ali sebagai Aman 
 Raisuddin Hamzah sebagai Dato' Osman
 Muhammad Azhahar sebagai Dato' Amir
 Baharin Abu Hassan sebagai Imran
 Kamaliah Mat Dom sebagai Ramlah
 Adha Desmond sebagai Adam (3 bulan)
 Rafael Shah sebagai Adam (1 tahun) 

Drama Melayu 2011

Lagu-lagu

Rujukan